CELEX: 62017CN0382
Language: et
Date: 2017-06-26 00:00:00
Title: Kohtuasi C-382/17: 26. juunil 2017 esitatud hagi – Euroopa Komisjon versus Portugali Vabariik

21.8.2017   
            
            
               ET
            
            
               Euroopa Liidu Teataja
            
            
               C 277/27
            
         26. juunil 2017 esitatud hagi – Euroopa Komisjon versus Portugali Vabariik
   (Kohtuasi C-382/17)
   (2017/C 277/40)
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: P. Costa de Oliveira ja L. Nicolae)
   
      Kostja: Portugali Vabariik
   
      Hageja nõuded
   
   
               —
            
            
               Tuvastada, et kuna Portugali Vabariik ei ole hiljemalt 17. juuniks 2012 välja töötanud oma administratsiooni jaoks lipuriigi operatiivtegevust käsitleva kvaliteedijuhtimise süsteemi, mis on sertifitseeritud kohaldatavate rahvusvaheliste kvaliteedistandardite alusel, ega rakenda ega halda seda, siis ei ole Portugali Vabariik täitnud Euroopa Parlamendi ja nõukogu 23. aprilli 2009. aasta direktiivi 2009/21/EÜ lipuriigi nõuete täitmise kohta (1) artikli 8 lõikest 1 tulenevaid kohustusi.
            
         
               —
            
            
               Mõista kohtukulud välja Portugali Vabariigilt.
            
         
      Väited ja peamised argumendid
   
   Direktiivi artikli 8 lõikes 1 on selgelt ette nähtud, et liikmesriigid töötavad selle sertifitseeritud kvaliteedijuhtimise süsteemi välja ning rakendavad ja haldavad seda hiljemalt 17. juuniks 2012.
   2017. aasta juuniks ei ole Portugali Vabariik endiselt seda artiklit täitnud.
   Selliselt käitudes kahjustavad Portugali ametiasutused direktiiviga taotletavaid eesmärke, seades ohtu meresõiduohutuse ja keskkonnakaitse. Lisaks võib Portugali ametiasutuste käitumine anda Portugali laevastikule võrreldes muude liikmesriikide laevastikuga ebaausa konkurentsieelise.
   
      (1)  ELT 2009, L 131, lk 132.